Directorios+de+empresas



El corredor: Permite localizar ás empresas españolas. Pódese buscar ben por nome ou por actividade. Permite facer procuras en todo o país, por comunidade autónoma ou restrinxidas a un concello. A información que ofrece é moi básica: nome social, actividade, enderezo, teléfono, tipo de sociedade, código postal, url e si ten implementado servizo de comercio electrónico.

Ardán: "Directorio de Empresas: informe económico y de competitividad: Galicia". O directorio por excelencia das empresas galegas. Inclue tamén algunhas empresas do norte de Portugal. Ten un buscador na súa páxina web. Para cada empresa ofrece os datos básicos, máis a evolución para os últimos 3 anos da súa facturación. Temos na biblioteca esta obra, tanto na versión papel coma en CD, onde poderedes atopar máis información. Actualízase todos os anos. Consultade o catálogo.

Páxinas amarelas: unha das ferramentas máis interesantes para localizar números de teléfonos e fax de empresas. A través da páxina de España, pódese acceder ás páxinas amarelas de outros países clasificadas por continentes (preme aquí). Na parte de abaixo da páxina principal podedes facer búsquedas por sector de actividade, por provincia, por municipio, etc.

Sabi: base de datos con información sobre máis de 1.080.000 de empresas españolas e 320.000 empresas portuguesas e con un exclusivo software de análise financeiro. Para poder consultar esta base de datos, tedes que acceder dende os ordenadores da universidade, a través da rede wifi institucional ou configurando o proxy no voso navegador (consultade o seguinte titorial).

Osiris: ten os mesmos obxectivos e funcionalidades que Sabi, salvo que neste caso ten cobertura mundial. Información financeira de unhas 55.000 empresas de todo o mundo (11.500 dos EE.UU e 43.500 do resto). Tedes acceso ás contas anuais, informes de renda, estados contables, ratios, etc. Ten un software de análise financeiro que permite facer análises estatísticos, comparativas de empresas, etc. Tamén é unha base de datos de acceso restrinxido, polo que tedes que seguir os mesmos pasos ditos para Sabi.